มือและเท้าเริ่มเย็นตอนที่เข้าไปในห้องแอร์ค่ะ เป็นบ่อยมากจนบางทีเย็นจนไม่มีเเรงเขียนหนังสือเลยค่ะ บางทีเข้าไปอาบน้ำกำลังจะเดินไปที่เตียงยังไม่ทันเปิดแอร์เท้าก็เริ่มเย็นเลยค่ะ ห่มผ้า2ชั้นยังไม่อุ่นเลย ต้องทำยังไงให้ร่างกายเป็นปกติคะ
สวัสดีค่ะ อาการมือเท้าเย็น อาจเกิดจาก-เกิดในสภาพอากาศที่หนาวเย็นมากๆ ซึ่งเป็นภาวะปกติ-ความเครียดความวิตกกังวล เมื่ออารมณ์เครียด ตื่นตระหนกหายใจหายไป อุณหภูมิร่างกายก็จะกลับมาปกติ-ต่อมไทรอยด์ทำงานน้อยผิดปกติ ส่งผลให้มีอาการเท้าเย็น มือเย็น ขี้หนาว รวมถึงรู้สึกเซื่องซึม อ่อนเพลีย ขาดความกระฉับกระเฉง น้ำหนักตัวขึ้น-เลือดไหลเวียนได้ไม่ดี เช่นมีหลอดเลือดตีบ เป็นโรคหัวใจและหลอดเลือด ทำให้หัวใจสูบฉีดเลือดได้ไม่ดี และหลอดเลือดขาดความยืดหยุ่น เป็นโรคเบาหวาน มีภาวะโลหิตจาง เป็นอัมพาตแนะนำว่าถ้ายังเป็นอยู่ตลอดเวลา แม้ไม่ได้อยู่ในที่ที่อากาศเย็น ควรไปพบแพทย์เพื่อตรวจเพิ่มเติมการดูแลตัวเองเบื้องต้น สวมอุปกรณ์ให้ความอบอุ่น เช่น ถุงเท้าหนา รองเท้า หรือห่มผ้า เพื่อให้ร่างกายอบอุ่น โดยเฉพาะเมื่ออยู่ในสภาพอากาศหนาวเย็น ออกกำลังกายเป็นประจำ เพื่อให้เลือดสูบฉีดไปยังส่วนต่างๆ ได้ดี รับประทานอาหารให้ครบ 5 หมู่ หลีกเลี่ยงอาหารที่มีไขมันและน้ำตาลสูง หลีกเลี่ยงการดื่มแอลกอฮอล์ และงดสูบบุหรี่